text: [{"text_idx": "#000001", "text": "I\u0301 gja\u0301r var eitt fer\u00f0sluo\u0301happ i\u0301 Skopun, nakrir bilf\u00f8rarar vo\u0301r\u00f0u tiknir fyri at tosa i\u0301 handhildnari telefon, og ein var\u00f0 ste\u00f0ga\u00f0ur fyri at koyra vi\u00f0 slitnum dekkum"}, {"text_idx": "#000002", "text": "Fyrrapartin i\u0301 gja\u0301r var eitt fer\u00f0sluo\u0301happ i\u0301 Skopun. Ta\u00f0 var i\u0301 bi\u0301\u00f0ir\u00f8\u00f0ini til ba\u0301tin, at ein perso\u0301nbilur rendi a\u0301 ein lastbil, sum koyrdi frammanfyri."}, {"text_idx": "#000003", "text": "Sum skilst var eingin fo\u0301lkaska\u00f0i, men har var naka\u00f0 av materiellum ska\u00f0a, og ma\u0301tti eigarin hava hja\u0301lp at flyta bilin, sigur l\u00f8greglan."}, {"text_idx": "#000004", "text": "I\u0301 gja\u0301r vo\u0301r\u00f0u tveir bilf\u00f8rarar eisini tiknir fyri at tosa i\u0301 handhildnari telefon, me\u00f0an teir koyrdu. Hetta var a\u0301 Marknagilsvegnum i\u0301 Havn."}, {"text_idx": "#000005", "text": "Seinnapartin var\u00f0 ein bussur eisini ste\u00f0ga\u00f0ur, ti\u0301 hann koyrdi vi\u00f0 slitnum dekkum. Ta\u00f0 gevur eina bo\u0301t, og eru b\u00e6\u00f0i eigarin og f\u00f8rarin skuldsettir."}, {"text_idx": "#000006", "text": "Stutt a\u0301\u00f0renn middag var\u00f0 eitt ma\u0301l eisini melda\u00f0 til l\u00f8gregluna, sum snu\u0301\u00f0i seg um, at onkur hev\u00f0i blaka\u00f0 egg eftir einum koyrandi bili a\u0301 Velbasta\u00f0vegnum i\u0301 Havn. Eina hur\u00f0in var\u00f0 rakt av eggum."}, {"text_idx": "#000007", "text": "Av l\u00f8greglust\u00f8\u00f0ini ver\u00f0ur sagt, at hetta var hent mikumorgunin um klokkan ha\u0301lvgum a\u0301tta. Eingin er skuldsettur i\u0301 ma\u0301linum."}, {"text_idx": "#000008", "text": "L\u00f8greglan heitir a\u0301 fo\u0301lk um ikki at gera sli\u0301kt, ti\u0301 ta\u00f0 kann l\u00e6ttliga enda gali\u00f0, ta\u0301 bilf\u00f8rarin ver\u00f0ur o\u0301ro\u0301gva\u00f0ur."}, {"text_idx": "#000009", "text": "Seinnapartin i\u0301 gja\u0301r fekk l\u00f8greglan eisini eina fra\u0301bo\u00f0an um, at ein hestur gekk leysur vi\u00f0 Marga\u0301ir."}, {"text_idx": "#000010", "text": "Hesturin var\u00f0 tikin upp av aktingarmanni, og f\u00e6r eigarin eina bo\u0301t."}, {"text_idx": "#000011", "text": "Umframt hetta, skal eigarin gjalda uppt\u00f8kugjald og vistargjald, ver\u00f0ur upply\u0301st av l\u00f8greglust\u00f8\u00f0ini."}, {"text_idx": "#000012", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihaldStillingar av farsporum"}, {"text_idx": "#000016", "text": "Torger\u00f0 Jallgri\u0301msdo\u0301ttir er ny\u0301ggjur deildarlei\u00f0ari"}]